paragraph_text: Kukari, hrvatski plemićki rod, koji se spominje u Pacti conventi kao jedan od dvanaestero plemena Kraljevine Hrvatske. U izvorima se prvi put spominju u 2. polovici 12. stoljeća, na području Podstrane kod Splita, gdje se nalazio territorium Cucarorum. Drugi spomen je u Supetarskom kartularu, a spominje ih i Toma Arhiđakon (o. 1200. – 1268.) u svojoj kronici ''Historia Salonitana.